Պատասխան 2 – Պրակտիկորեն չի անցել: Անձամբ ես շուրջ մեկուկես տարի է դիմել եմ նախարարությանը թույլատրել մասնակցել օրենքի նախագծի քննարկումներին և միշտ ստացել եմ <<սպասեք, մենք ձեզ կհայտնենք>> պատասխանը: Իսկ 2017 թվականի աշնանը, երբ նորից դիմեցի, արդեն քննարկումները վերջացել էին: Իրականում այն ուղարկված էր եղել ռեկտորներին, իսկ նրանք իրենց նեղ շրջանում քննարկել են և ուղարկել ֆորմալ դրական պատասխաններ նախատրարություն, բնականաբար ելնելով իրենց շահերից: Ըստ երևույթին, բացի ինձանից էլի են եղել մարդիկ որ բողոքել են հանրային լսումներ չանցկացնելու կապակցությամբ, իսկ ԿԳՆ ստիպված դեկտեմբեր-հունվար ամիսներին անցկացրեց քննարկում ԵՊՀ-ում: Կարծես թե կազմավորվել էր ինչ-որ հասարակական խորհուրդ, և հարցը ուղարկվեց նաև հանրային խորհուրդ: Այս խորհուրդներում ըստ երևույթին ընդգրկված են եղել միայն պաշտոնատար անձինք: Այնինչ ես սպասում էի որ կկազմակերպվեն լայն քննարկումներ բուհերի կոլեկտիվների ընդհանուր ժողովներում: Մասնավորապես պոլիտեխնիկում նման բան չի եղել: